Odense Adresse-Contoirs Efterretninger, 1836-05-20
Spanien. Efter Lord Hays officielle Beretning til Admiralitetet bestod det fra St. Sebastian udrykkede Korps af 6000 Md., hvoraf 1000 Spaniere. Ved Daggry den 5 d. angrebe de Carlisternes Værker og stormede det ene efter det andet. De havde arbeidet i fire Maaneder paa disse Forskandsninger, som nu skulle sløifes. Spaniere og Engellændere kappedes i Tapperhed, men destoværre, er Tabet af Døde og Saarede meget stort. Strax efter Træfningens Begyndelse løb Kommodore Lord Hay med den brittiske DampfregatPhonix og endnu to Dampbaade, som havde to Regimenter ombord, ind i Bugten, og begyndte en meget virksom Kanonade. Phønix kastede Granater i 3000 Skridts Afstand, som snart aabnede en Bresche, hvorigjennem Britterne, Trods Fiendernes usædvanlig haardnakkede Modstand, trængte. Af Depescher fra Lord Paget, Adjutant hos General Evans, seer Man, at Angrebet skeete i tre Kolonner, under Generalerne Reid, Chichester og Shaw. Reid blev haardt saaret i Brystet i Spidsen for sin Kolonne; Obersterne Tupper og Considine ligeledes stærkt saarede. General Chichesters blesserede Adjutant blev paa den skjændigste Maade massakreret af Carlisterne. Den officielle Beretning angiver Tallet af Døde til 5 Kapitainer, 5 Lieutenanter, 5 Sergeanter og 116 Soldater, og af Saarede 2 Generaler, 3 Oberster, 2 Oberstlieutenanter, 51 andre Officerer, 50 Underofficerer og 594 Soldater, blandt hvilke er sees dog mange let saarede. Totalbeløbet, de Saarede iberegnede, er 823. Jsær har det 7de Regiment lidt meget. De carlistiske Fanger bleve godt behandlede, dog var det ikke muligt at beskytte Officererne mod de christiniske Soldaters Raserie. Private Breve indeholde flere interessante Detail, som tilfulde vise, hvor besværligt dette Foretagende var. St. Sebastian ligger paa en af Floden Urumen og Havet dannet Halvøe, som ender sig i en steil Høide, hvorpaa Citadellet ligger. En nu ødelagt Broe førte til det lige overfor liggende Sted Passages, hvor Carlisterne havde forskandset sig i Klosteret St. Franciscus og de omliggende Huse. General Evans vilde først angribe Fienden her, men maatte af Mangel paa Material til at bygge en Broe, angribe nogle stærke Forskandsninger paa en Landtunge. Den første Forsvarslinie blev strax taget, men ved den anden blev den første Kolonnne kastet tre Gange, under Anførsel af General Evans selv. Jmidlertid vare de to andre Kolonner trængte frem paa høire og venstre Side mod de sidste Forskandsninger, som næsten udstrakte sig i en engelsk Miils Længde. Ogsaa her forsøgde Man tre Gange forgiæves at fordrive Fienden, som gjorde heftig Modstand og desuden havde en god Bistand i den af vedholdende Regn fugtige Jordbund. En Tid lang var Affairen høist tvivlsom; da besteg Overanføreren en Høi, og tilraabte sine Soldater, svingende med Hatten: "Folk, idag gielder det at vise sig eller give Slip paa sin Karakteer som Engellænder." Flere Rekrutter, der ikke vidste, om Kugler eller Krudt først skulde i en Bøsse, fik den Besked af deres Officerer, at de blot skulde rende den Første den Bedste deres Bajonetter i Livet. Hele Fægtningen varede 7 Timer. Stadens Befolkning, som stod paa Slotshøien, besvarede Soldaternes Hurra med Jubel. Ved sin Tilbagekomst blev Evans næsten baaren paa Hænderne; alle Jndvaanerne kappedes om at yde de Saarede al mulig Hielp, og flere Aftener efter hinanden var Staden illumineret. Antallet paa Carlisternes Døde og Saarede anslaas til 2000. Jmellem de Første vare 3 af deres Generaler, og blandt dem den bekjendte Segastibelza, samt Obero og en Geistlig, der ogsaa anførte et Korps. Segastibelsas Død er et haardt Stød for Don Carlos, der ikke selv er nogen stor Feldtherre. - Af de nyeste Efterretninger seer Man, at Ernani selv ikke er taget af General Evans, men Høiderne derom besatte af hans Tropper. Tillige ventes en Forstærkning fra Engelland, og Man siger, at 800 Md. allerede ere afseilede. Paa andre Punkter har Man ogsaa været i Virksomhed. Den 25 April angreb Egnia i Spidsen for 14 Batailloner, General Espeleta ved Balmaseda. Den Sidste, som kunhavde 8 Batailloner hos sig, forsvarede dog kjækt sin Stilling indtil Nattens Frembrud; den følgende Morgen blev han atter angreben, men med ligesaa lidet Held. J Træfningen blev Espeleta let saaret, og Egnia, som leed et betydeligt Tab, stod den 30 April i Lodio. Cordova er nu ogsaa brudt op med 12,000 Md. fra Vittoria og marscheret frem i Retningen af Ordunna og Balmaseda; tillige har han ved Losa forenet sig med Espeleta. Om en Træfning ved et Berron mellem denne Sidste og Egnia er intet officielt indløbet; men derimod veed Man med Vished, at Carlisterne have rømmet Cerdanna, og at Gurra er ind Schen. truffet i Martinet efter deres Afmarsch. Don Carlos, som formodentlig befinder sig i en ubehagelig Situation, har atter udstædt en Proklamation til de insurgerede Provindser, hvori han lover dem, saasnart Omstændighederne tillade det, at sammenkalde en almindelig Cortes=Forsamling, og opretholde deres gamle Rettigheder. De franske Prindsers Reise.